ХАМТАРСАН КОМПАНИ БАЙГУУЛАХ ТУХАЙ ГЭРЭЭ 


ЕРӨНХИЙ ЗҮЙЛ

Монгол улсын иргэн    ..................   /цаашид “А” тал гэгдэх/, Монгол улсын иргэн .............../цаашид “Б” тал гэгдэх/, Монгол улсын иргэн ............ /цаашид “В”тал гэгдэх/, .нөгөө талаас  .........         улсын хуулийн дагуу хуулийн этгээд болох   ............         компани / цаашид “Талууд” /, Олон улсын эдийн засгийн харилцааны практик, зан заншлын хэм хэмжээг харгалзан, эрх тэгш харилцан ашигтай байх зарчмыг үндэслэн Монгол улсын Иргэний хууль, Гадаад хөрөнгө оруулалтын тухай хууль,  Компанийн тухай хууль, Татварын хууль болон бусад холбогдох хууль тогтоомжуудыг удирдлага болгон Монгол улсын нутаг дэвсгэр дээр хязгаарлагдмал хариуцлагатай хамтарсан компани байгуулахаар доорхи зүйлийг харилцан тохиролцов.

НЭГДҮГЭЭР ЗҮЙЛ
Хамтарсан компанийн зорилго, үйл ажиллагаа
1.1. Хамтарсан компани  нь доорхи үйл ажиллагааг явуулах зорилготой. Үүнд:
а/
б/
в/
1.2. Хамтарсан компанийн бүтээгдэхүүн Монгол улсын болон Олон улсын тухайн бүтээгдэхүүний  стандартыг хангасан  байна. 


ХОЁРДУГААР ЗҮЙЛ
Оролцогч талууд
2.1. Энэхүү гэрээний оролцогч талууд нь:
“А” талаас: Монгол улсын хуулиар хуулийн этгээд болох  

Хаяг:
Утас:
“Б” талаас:             улсын хуулиар хуулийн этгээд болох

Хаяг:
Утас:

ГУРАВДУГААР ЗҮЙЛ
Талуудын эрх, үүрэг
Оролцогч талууд дараах үүргийг хүлээнэ. Үүнд: 
3.1. “А” талын хүлээх үүрэг:
3.1.1. Гадаадын хөрөнгө оруулахыг зөвшөөрч, Гадаадын хөрөнгө оруулалтын газраас гэрчилгээ олгосноос хойш  компанийг улсын бүртгэлд бүртгүүлэх  үед  дүрмийн санг Компанийн тухай хуулийн дагуу бүрдүүлнэ.
3.1.2. Оролцогч талуудын  байгуулсан Гэрээ, түүний хавсралт болох дүрмийн үндсэн дээр Монгол улсын төрийн холбогдох байгууллагад хамтарсан компанийг бүртгүүлэх, данс нээлгэх, тамга тэмдэг хийлгэх, болон бусад бэлтгэл ажлыг хангах.
3.1.3. Хамтарсан компанид ажиллах боловсон хүчнийг бэлтгэх сургахад дэмжлэг үзүүлэх
3.1.4. Гэрээний дагуу Зөвлөлийн гишүүн болон хамтарсан компанийн удирдлагад оруулах этгээдийн талаар санал оруулах.
3.1.5. Хамтарсан компанийг шаардлагатай түүхий эд, материал, машин тоног төхөөрөмж, бусад зүйл худалдан авахад нь дэмжлэг үзүүлэх.
3.1.6. Хамтарсан компанийн үйл ажиллагаанд оролцох иргэдийн орох, гарах виз авах, оршин суух, ажиллах зөвшөөрөл, тэдгээрийг орон байр унаагаар хангахад туслах.
3.1.7. Хамтарсан компани болон “Б” талыг Монголын шаардлагатай хууль тогтоомжууд  болон бусад мэдээллээр хангах.
3.1.8. Хамтарсан компанийн хувь хөрөнгө оруулж байгаа барилга байгууламжийг тохиролцсон цаг хугацаанд бэлэн байлгах, түүнийг хэрэглэх эзэмших эрх зүйн үндсийг бүрдүүлсэн байх.
3.1.9.  бусад үүргүүд болно.

3.2. “Б” талын хүлээх үүрэг: 
3.2.1. Гадаадын хөрөнгө оруулахыг зөвшөөрч, Гадаадын хөрөнгө оруулалт, гадаад худалдааны агентлагаас (ГХОГХА)  гэрчилгээ олгосноос хойш  компанийг улсын бүртгэлд бүртгүүлэх  үед  дүрмийн санг Компанийн тухай хуулийн дагуу бүрдүүлнэ.
3.2.2. Хамтарсан компанид  ажиллах боловсон хүчнийг бэлтгэх сургахад дэмжлэг үзүүлэх.
3.2.3. Гэрээний дагуу Зөвлөлийн гишүүн болон хамтарсан компанийн удирдлагад оруулах этгээдийн талаар санал оруулах.
3.2.4.  Хамтарсан компанийг шаардлагатай түүхий эд, материал, машин тоног төхөөрөмж, бусад зүйл худалдан авахад нь дэмжлэг үзүүлэх.
3.2.5. Хамтарсан компанийн бүтээгдэхүүн, үйлчилгээг гуравдагч орны зах зээлд борлуулах арга хэмжээ авах. 
3.2.6. Хамтарсан компанийн үйл ажиллагаанд оролцох монголын  иргэдийг өөрийн улсад орох, гарах виз авах, оршин суух, ажиллах зөвшөөрөл, тэдгээрийг орон байр унаагаар хангахад туслах.
3.2.7. бусад үүргүүд болно.
3.3. Талууд нь дор дурьдсан эрхийг эдэлнэ. 
3.3.1. Хамтарсан компанийн удирдлагыг бүрдүүлэхэд оролцох
3.3.2. Хамтарсан компанийн үйл ажиллагаатай холбогдсон асуудлыг зөвлөлд оруулах
3.3.3. Хамтарсан компанийн өөрт ноогдох ашгийг авах
3.3.4. Өөрт ноогдох ашгаараа хамтарсан компанийн дүрмийн санд хөрөнгө дахин  оруулах.
3.3.5. бусад эрхүүд болно.


ДӨРӨВДҮГЭЭР ЗҮЙЛ
Хамтарсан компанийн нэр, байршил, эрх хэмжээ

4.1. Хамтарсан компани нь 
монголоор......................ХХКомпани
англиар ........................Co.,Ltd 
гэж тус тус нэрлэгдэх бөгөөд ............... хотноо байрлана. 
4.2. Хамтарсан компаний  албан ёсны хаяг нь:

Утас:
Факс:
4.3. Хамтарсан компани нь  Улсын бүртгэлд  бүртгүүлснээр Монгол улсын хуулийн дагуу этгээдийн эрхтэй болох бөгөөд уг өдрөөс эхлэн аж ахуйн үйл ажиллагаа явуулах эрх эдэлнэ. Хамтарсан компанийн хуулийн этгээд болсон өдрийг уг компани байгуулагдсан өдөр гэж үзнэ.
4.4. Хамтарсан компани нь өөрийн нэрийн өмнөөс гадаад, дотоодын байгууллагатай гэрээ хэлцэл байгуулах, эд хөрөнгийн болон эд хөрөнгийн бус эрх эдлэх, үүрэг хүлээх, шүүх, хөндлөнгийн шүүхэд  нэхэмжлэгч буюу хариуцагчаар оролцох эрхтэй.
4.5. Хамтарсан компани нь энэхүү гэрээнд оролцогч талуудын хүлээсэн үүрэг хариуцлагыг хүлээхгүй ба оролцогч талууд нь хамтарсан компанийн хүлээсэн үүрэг, хариуцлагыг хүлээхгүй.
4.6. Хамтарсан компани нь хүлээсэн үүргийнхээ хувьд эд хөрөнгийн хариуцлагыг зөвхөн эзэмшиж байгаа эд хөрөнгийнхөө хэмжээнд хүлээнэ. 
4.7. Хамтарсан компани нь өөрийн салбар, төлөөгчийн газрыг Талуудын оронд болон бусад улсад байгуулах эрхтэй. Салбар нь хуулийн этгээдийн эрхтэй байх асуудлыг хамтарсан компанийн Зөвлөлөөс баталсан салбарын дүрмээр тодорхойлно. 

ТАВДУГААР ЗҮЙЛ
Дүрмийн сан
5.1. Хамтарсан компанийн дүрмийн сан нь оролцогч талуудын оруулсан хувь хөрөнгөнөөс бүрдэх бөгөөд нийт хэмжээ нь  ......    төгрөг буюу  ..... ам.доллар байна. 1ам.доллар=          төгрөг.
5.1.1. Хамтарсан компанийн дүрмийн санд “А”  талын оруулах хувь нь нийт хөрөнгийн   .......   % буюу  ....  сая төгрөг  /   ....    ам.доллар/ байна.
5.1.2. Хамтарсан компанийн дүрмийн санд  “Б” талын оруулах хувь нь нийт хөрөнгийн   ....  % буюу  .....  сая төгрөг /   ....     ам.доллар/ байна.
5.2. Оролцогч талууд нь хамтарсан компанийн дүрмийн санд оруулах өөрийн хувь хөрөнгийг энэхүү гэрээний дагуу оруулна. Үүнд:
а/“А” тал:
- байшин барилга                   
- тоног төхөөрөмж                   
- бэлэн мөнгө                               
- бусад
б/ “Б” тал: 
- тоног төхөөрөмж                   
- бэлэн мөнгө                               
- бусад
5.3.  Хамтарсан компанийн дүрмийн санд Талуудын оруулж буй тоног төхөөрөмж, материал болон бусад барааны тоо ширхэг, нэр төрөл,  нэг бүрийн үнийг энэхүү гэрээний салшгүй хэсэг болох Хавсралт ¹1 –д заав. 5.4. Дүрмийн сангийн хэмжээг хамтарсан компанийн удирдах дээд байгууллагын шийдвэрээр өөрчилж болох бөгөөд энэ тухайгаа 14 хоногийн дотор ГХОГХА болон Улсын бүртгэлийн албанд мэдэгдэж зохих шийдвэрийг гаргуулсны үндсэн дээр Гэрчилгээнд өөрчлөлт оруулна.
5.5    Хамтарсан компани байгуулагдах үед талуудаас дүрмийн санд оруулсан хувь хөрөнгийн хэмжээг нотолсон  гэрчилгээг уг компанийн удирдах дээд байгууллага талуудад олгоно. 

ЗУРГАДУГААР ЗҮЙЛ
Удирдлага
6.1. Хамтарсан компанийн удирдах дээд байгууллагыг ГХОГХА-аас  гадаадын хөрөнгө оруулахыг зөвшөөрсөн Гэрчилгээ авсны дараа байгуулна. 
6.2. Хамтарсан компанийн  удирдах  дээд байгууллага нь оролцогч талуудын томилсон  ....   хүний бүрэлдэхүүнтэй Зөвлөл  байна. Зөвлөлийн   гишүүд  нь Зөвлөлийн  хурлыг зарлах, зохион байгуулах, удирдан явуулах эрх бүхий Зөвлөлийн даргыг хоёр орны иргэдээс ээлжлэн ...... жилийн хугацаатай сонгоно.  
6.3. Зөвлөлийн хурлыг жилд нэгээс доошгүй удаа хийх ба Зөвлөлийн гишүүд, захиргаа, Ерөнхий захирлын санаачлагаар ээлжит бус хурлыг хэзээ ч зарлан хуралдуулж болно. Зөвлөлийн хурлаар санал нэгтэй буюу  ердийн олонхийн саналаар  шийдвэрлэх асуудлын хүрээг хамтарсан компанийн дүрмээр тодорхойлно. 
6.4. Хамтарсан компанийн өдөр тутмын үйл ажиллагааг Ерөнхий захирлаар толгойлуулсан захиргаа гүйцэтгэнэ. 
6.5. Ерөнхий захирал нь хамтарсан компанийн үйл ажиллагааг энэхүү Гэрээ, хамтарсан компанийн дүрэм, Зөвлөлийн хурлын шийдвэрээр олгосон эрх хэмжээний хүрээнд удирдан зохион байгуулна. 
6.6. Хамтарсан компани нь Зөвлөлөөс томилсон ерөнхий ня-бо-той байна.  Ерөнхий ня-бо нь Зөвлөл болон Ерөнхий захирлын өмнө ажлаа тайлагнана.  

ДОЛДУГААР ЗҮЙЛ
Ажиллах хүч
7.1. Гадаадын хөрөнгө оруулалттай аж ахуйн нэгж  нь Монгол улсын иргэдийг тэргүүн ээлжинд авч ажиллуулна. Компанийн удирдлагад байх болон компанид  нарийн мэргэжлээр ажиллах  гадаадын ажиллагсадын тоо, тэдгээрийн Монголд байх хугацаа, үндэслэлийг Хөдөлмөр зохицуулалтын газартай тохиролцож шийдвэрлэнэ.
7.2. Хамтарсан компани нь   ажиллагсадтай хөдөлмөрийн гэрээ болон хамтын гэрээ байгуулах, хөдөлмөрийн маргаан шийдвэрлэх, цалин, шагнал, урамшил, тэтгэвэр, тэтгэмж олгох, хөдөлмөр хамгаалал болон хөдөлмөрийн бусад харилцааг Монгол улсын Хөдөлмөрийн болон бусад хууль тогтоомжоор зохицуулна.
7.3. Ажиллагсадын нийгмийн даатгал болон бүх төрлийн төлбөр, хураамжийн асуудлыг Монгол улсын хууль тогтоомжинйн дагуу шийдвэрлэнэ.  
7.4. Хөдөлмөрийн гэрээний үлгэрчилсэн төслийг хамтарсан компанийн Зөвлөл батална. 
7.5. Хамтарсан компани ажлынхаа дотоод журмыг Монгол улсын хууль, тогтоомжийг иш үндэс болгон боловсруулж хамтарсан компанийн Зөвлөлд оруулж батална.

НАЙМДУГААР ЗҮЙЛ
Хамтарсан компанийн эдийн засгийн үйл ажиллагаа, 
татвар, санхүүжилт ба хяналт
8.1. Хамтарсан компанийн санхүүгийн жил нь 1 дүгээр сарын 1-нээс эхлэн /эхний жилийн  хувьд  байгуулагдсан өдрөөс / 12 дугаар сарын 31-нд /сүүлийн жилийн хувьд бол энэхүү гэрээ хүчингүй болох буюу гэрээний заалт ёсоор татан буулгасан өдөр/ дуусна.
8.2. Хамтарсан компани нь Монгол улсын хууль тогтоомжийн дагуу орлогын болон бусад татвар, гаалийн хураамж, газар эдэлбэр, түрээсийн төлбөрийг төлнө. Орлогын татварыг орлого олсон тухайн валютаар төлнө. 
8.3. Хамтарсан компанийн санхүүгийн болон статистикийн бүртгэлийг Монгол улсын холбогдох хууль тогтоомжийн дагуу хөтөлнө. 
8.4. Хамтарсан компани нь Монгол улсад мөрдөгдөж байгаа хууль тогтоомжийн дагуу орлогоосоо улсын төсөвт татвар төлсний дараа нөөцийн болон бусад сангуудыг өөрийн эдийн засгийн байдлыг харгалзан Зөвлөлөөс тогтоосон хэмжээгээр байгуулна. 
8.5. Хамтарсан компани нь Монгол улсын хууль тогтоомжийн дагуу элэгдэл шимтгэлийг байгуулна. 
8.6. Хамтарсан компанийн санхүүгийн тайлан, тэнцлийг холбогдох татвар, хяналтын байгууллага Монгол улсын хууль тогтоомжийн дагуу шалгах эрхтэй бөгөөд холбогдох баримт материалыг шаардан гаргуулах эрхтэй.
8.7. Хамтарсан компани нь улирал болон жил бүрийн санхүү аж ахуйн үйл ажиллагааныхаа талаархи тайланг орлого зарлагын тайлан тэнцэтгэлийн хамт талуудын холбогдох татварын хяналтын байгууллагад үйл ажиллагааныхаа  товч тайланг зохих маягтын дагуу Монгол улсын Гадаадын хөрөнгө оруулалтын газарт өгч байх үүрэгтэй.  
Оролцогч аль нэг тал хүсэлт гаргавал хамтарсан компани санхүүгийн мэдээллийг гаргаж өгч болно.  
8.8. Хамтарсан компанийн  санхүү, аж ахуйн үйл ажиллагаанд хяналт тавих үүрэгтэй, талуудын тэнцүү тооны  төлөөлөгчөөс бүрдсэн Хянан шалгагчдын  зөвлөлийг .....хүний бүрэлдэхүүнтэй Зөвлөлөөс  байгуулна. Хянан шалгагчдын зөвлөл  нь хамтарсан компанийн санхүү, аж ахуйн үйл ажиллагаанд жилд нэгээс доошгүй удаа шалгаж дүнг зөвлөлийн хуралд оруулж байна. 
8.9. Хянан шалгагчдын зөвлөлийн гишүүн нь хамтарсан компанийн зөвлөл буюу захиргаанд ямар нэгэн албан үүрэг гүйцэтгэхийг хориглоно. 
8.10. Хамтарсан компани нь Монгол улсын аль нэг банкинд төгрөгийн болон валютын данс нээх эрхтэй. Хамтарсан компани нь гадаадын банкинд валютын данс нээх бол энэ тухайгаа Монгол банкинд болон Улсын татварын албанд  албан ёсоор мэдэгдэнэ.
8.11. Хамтарсан компанид оролцогч талууд компанийн дүрмийн санд оруулсан хувь хөрөнгийн хэмжээгээр ашгаа орлого олсон тухайн валютаар жилд ...... удаа хуваарилуулан  авна. Хэрэв хамтарсан компани нь алдагдалтай ажилласан бол түүнийг нөхөж дуустал ашгийн хуваарилалт хийхгүй.
8.12. “Б” тал өөрт ноогдох ашгаа Монгол улсын Гадаадын хөрөнгө оуулалтын тухай хуулийн дагуу чөлөөтэй захиран зарцуулах, гадаадад гуйвуулах эрхтэй. “Б” тал өөрт ноогдох төгрөгийн ашгаа:
· нэгдүгээрт, үйлдвэрлэсэн бүтээгдэхүүнээр авах,
· хоёрдугаарт, Монгол улсын Засгийн газраас гадаад чөлөөтэй гаргахыг зөвшөөрсөн бараа бүтээгдэхүүнийг монголын зах зээлээс худалдан авах,
· гуравдугаарт, зах зээлийн үнэ ханшаар худалдан авсан чөлөөтэй хөрвөх вальютаар гадаадад гуйвуулах эрхтэй бөгөөд энэ тухайд “А” тал дэмжлэг үзүүлнэ.
8.13. Хамтарсан компанийн аж ахуйн үйл ажиллагааг явуулахдаа холбогдсон материал, түүхий эд, сэлбэг хэрэгсэл, тоног төхөөрөмж, бусад бүтээгдэхүүнийг тухайн үеийн зах зээлийн үнээр худалдан авч байна.

ЕСДҮГЭЭР ЗҮЙЛ
Даатгал
9.1. Хамтарсан компанийн бүх төрлийн даатгалыг Монгол улсын хууль тогтоомжийн дагуу Монгол улсын даатгалын байгууллагад даатгуулна. 

АРАВДУГААР ЗҮЙЛ
Татан буулгах
10.1. Хамтарсан компанийг дараахи тохиолдолд Зөвлөлийн хурлын шийдвэрээр татан буулгана. Үүнд:
- Үйл ажиллагааны анх тохирсон хугацаа буюу сунгасан хугацаа нь дууссан үед,
- Дор  дурдсан аль нэг нөхцөл байдал бий болж байнга үргэлжлэх болсон гэдгийг үндэслэн нэг талын санаачилгаар талууд Зөвлөлийн гишүүдээрээ  дамжуулан хамтарсан компанийг татан буулгах тухай шийдвэрийг санал нэгтэй баталсан үед, Үүнд:
а/ хамтарсан компани алдагдалтай ажиллаж байгаагийн улмаас цаашид үйл ажиллагаагаа явуулах боломжгүй болсон бол,
б/ аль нэг тал нь энэхүү гэрээнд заасан журмын дагуу  хамтарсан компанийн дүрмийн санд өөрийн хувь хөрөнгөө нийлүүлж чадахгүй байдалд ...... сар буюу түүнээс дээш хугацаагаар орсон байвал,
в/ аль нэг тал нь энэхүү гэрээ болон дүрмээр хүлээсэн үүргээ биелүүлж чадахгүйд хүрсний улмаас хамтарсан компани үйл ажиллагаагаа цаашид явуулах боломжгүй болж энэ нь гэрээний зорилгод харшилж байгаа бол,
г/ аль нэг тал  бодит байдал дээр Зөвлөлд болон хамтарсан компанийн үйл ажиллагааг удирдах ажилд оролцож чадахгүйд хүрсэн байвал,
д/ монголын талын оролцогч нь нөгөө оролцогч талынхаа  хамтарсан компанид оруулах хувь хөрөнгийг бүхэлд нь худалдан авсан бол
е/ харилцан тохиролцсоны үндсэн дээр хамтарсан компанийг татан буулгахад хүрвэл 
ж/ тусгай зөвшөөрөл шаардлагатай үйлдвэрлэл үйлчилгээг дагнан эрхлэдэг компанид олгосон тусгай зөвшөөрөл хүчингүй болсон. 
10.2. Монгол улсын шүүх нь компанийг дор дудсан үндэслэлээр татан буулгана. Үүнд: 
1/ компани дампуурсан 
2/ компанид нэг ч гишүүн үлдээгүй
3/ хуулийг удаа дараа буюу ноцтой зөрчсөн
4/ хуулинд заасан бусад үндэслэл 

10.3. Хамтарсан компанийг татан буулгах тохиолдолд өр төлбөрийг төлсний дараа хөрөнгийг нь хувь оруулсан хэмжээгээр  хувааж авах эсвэл аль нэг тал компанийн бүх хөрөнгө, түүний хэсгийг худалдан авах, хөрөнгийг бусдад борлуулах арга хэмжээ авна. 
Хөрөнгийг оролцогч талуудын хүлээн авахуйц валютаар төлбөр, тооцоо хийхээр тохирч худалдана. 
10.4. Хамтарсан компанийг татан буулгах тохиолдолд Татан буулгах комиссыг Зөвлөлөөс томилно. 
10.5. Татан буулгах комиссын эрх үүрэг, ажиллах журмыг хамтарсан компанийн дүрмээр тодорхойлно. 

АРВАН НЭГДҮГЭЭР ЗҮЙЛ
Хариуцлага
11.1. Энэхүү гэрээнд оролцогч аль нэг тал нь үүргээ биелүүлээгүй буюу зохих ёсоор биелүүлээгүйн улмаас үүссэн хохирлыг нөгөө талдаа төлөх үүрэгтэй.Гэхдээ шууд бус хохирол буюу олох байсан ашгийг нөхөн төлөхгүй. 
11.2. Аль нэг тал нь хүндэтгэх шалтгаангүйгээр хамтарсан компанийн оролцогч байхаас татгалзвал оролцогч нөгөө талдаа хамтарсан компанийн дүрмийн сангийн ......%-тай тэнцэх хэмжээний торгууль төлнө. 
11.3. Дүрмийн санд оруулах хувь хөрөнгийг хугацаа хоцроосон хоног тутамд оруулаагүй хөрөнгийн үнийн дүнгийн ....%-тай тэнцэх алдагдлыг нөгөө оролцогч талдаа төлнө. 

АРВАН ХОЁРДУГААР ЗҮЙЛ

Давагдашгүй хүчин зүйл
12.1. Гэрээний аль нэг тал давагдашгүй хүчин зүйл / тухайлбал : газар хөдлөлт , үер, гал түймэр, далайн шуурга, хар салхи, халдварт өвчний тархалт болон байгалийн бусад аюулт үзэгдэл, ажил хаялт, төрийн шийдвэр, оролцоо гэх мэт / -ийн нөхцөл байдлын улмаас гэрээгээр хүлээсэн үүргээ биелүүлэх боломжгүй болсон тохиолдолд гэрээний хариуцлагаас /алданги, торгууль / чөлөөлөгдөх үндэслэл болно.
12.2. Дээрхи давагдашгүй хүчин зүйл бий болсон тухай нотолгоог тухайн орны Худалдаа Аж Үйлдвэрийн Танхим гэрчилнэ.

АРВАН ГУРАВДУГААР ЗҮЙЛ
Маргаан таслах
[bookmark: _GoBack]13.1.Энэхүү гэрээнээс үүссэн болон холбогдон гарсан түүнчлэн уг гэрээг  зөрчих, дуусгавар болгох, хүчингүй болгохтой холбоотой аливаа маргаантай асуудлыг Монголын Үндэсний Худалдаа Аж Үйлдвэрийн Танхимын дэргэдэх Монголын Олон Улсын ба Үндэсний Арбитрт түүний Арбитрын хэрэг хянан шийдвэрлэх дүрмийн дагуу Монгол Улсад эцэслэн шийдвэрлүүлнэ.

АРВАН ДӨРӨВДҮГЭЭР ЗҮЙЛ
Эрх үүрэг шилжүүлэх, худалдаалах
14.1. Оролцогч тал өөрийн хувь хөрөнгөө бүхэлд нь буюу хэсгийг нь гуравдагч этгээдэд худалдах буюу шилжүүлэх саналтай бол оролцогч талдаа энэ тухай бичгээр мэдэгдэнэ.Энэхүү мэдэгдэлд шилжүүлэх хаяг, эдийн агуулга, үнэ, шилжүүлэх хугацаа зэргийг тодорхойлсон байна.Оролцогч нөгөө тал нь гуравдагч этгээдээс илүү таатай буюу адил тэгш нөхцлөөр худалдан авах давуу эрхийг эдэлнэ. 
Оролцогч нөгөө тал мэдүүлэг авснаас хойш ...сарын дотор өөрөө худалдан авах эсэхээ мэдэгдэнэ. Энэ хугацаанд хариу эс мэдэгдвэл мэдүүлэгт заасан нөхцлөөр шилжүүлэн  худалдахыг зөвшөөрсөн гэж үзнэ.
14.2. Оролцогч тал өөрийн хувийг эзэмших эрхээ бүхэлд нь хэсэгчлэн гуравдагч этгээдэд шилжүүлж болно. Ийнхүү шилжүүлэхэд нөгөө талд болон Зөвлөлд илтгэж урьдчилан тохиролцсоны үндсэн дээр гүйцэтгэнэ. 
Хувь шилжүүлэн эзэмших эрх авагч нь эрхээ шилжүүлэгч талын шилжүүлсэн буюу худалдсан хувь хөрөнгөтэй холбогдуулан энэхүү гэрээгээр хүлээх бүх хариуцлагыг мөн адил шилжүүлэн авна. 
14.3. Энэхүү гэрээ хүчин төгөлдөр байх хугацаанд аль нэг тал хамтарсан компанид эзлэх өөрийн хувийг бүхэлд нь буюу хэсгийг нь нөгөө талын бичгээр өгсөн зөвшөөрөлгүйгээр худалдах, шилжүүлэх, барьцаанд өгөх болон өөр бусад аргаар түүнээс хагацаж болохгүй. 
14.4. Энэхүү зүйлд засны дагуу хамтарсан компанийн дүрмийн санд эзлэх хувь хөрөнгөө бүхэлд нь буюу хэсэгчлэн шилжүүлэхэд шилжүүлэгч тал хамтарсан компанийн Зөвлөлөөс  олгосон тухайн хувь хөрөнгийг компанийн дүрмийн санд  оруулсныг нотлох  гэрчилгээг хамтарсан компанид эргүүлэн өгч цуцлуулна. Хамтарсан компани нь энэхүү  гэрчилгээг шинэчлэн  өв залгамжлагчид олгоно. Энэ нь улсын бүртгэлд бүртгүүлсэн өдрөөс хүчин төгөлдөр болно.

АРВАН ТАВДУГААР ЗҮЙЛ
Хамтарсан компанийн ажиллах хугацаа
15.1. Хамтарсан компани түүнийг байгуулсан өдрөөс хойш ...  жил үйл ажиллагаагаа явуулна. Энэхүү гэрээний хүчин төгөлдөр байх хугацаа нь түүнийг баталсан өдрөөс  эхэлж гэрээний 10 дугаар зүйлд заасны дагуу  хамтарсан компанийг татан буулгаснаар дуусна. 
15.2. Хэрэв аль нэг тал гэрээний хугацааг сунгахыг хүсвэл энэ тухай нөгөө талдаа энэхүү гэрээний хүчин төгөлдөр байх хугацаа дуусахаас 6 сарын өмнө мэдэгдэнэ. 
Гэрээний хугацааг сунгах талаар хамтарсан компанийн зөвлөл шийдвэр гаргасан тохиолдолд Талууд Гадаадын хөрөнгө оруулалтын газар болон татварын албанд мэдэгдэнэ. 

АРВАН ЗУРГАДУГААР ЗҮЙЛ
Хэл
16.1. Энэхүү гэрээг монгол, ....... хэлээр тус бүр ..... хувь үйлдсэн бөгөөд эх хувиуд нь адил хүчинтэй байна. Гэрээг тайлбарлахад маргаан гарвал          ...............хэл дээрх эхийг баримтлана. 
16.2. Хамтарсан компанийн ажлын хэл нь монгол,.........    хэл байх бөгөөд албан ёсны хэл нь монгол  хэл байна. 

АРВАН ДОЛДУГААР ЗҮЙЛ
Хэрэглэгдэх хууль
17.1. Гэрээг байгуулах, хүчин төгөлдөр болох, хэрэгжүүлэх, нэмэлт өөрчлөлт оруулах, зогсооход Монгол улсын холбогдох хууль тогтоомжийг хэрэглэнэ.
17.2. Хамтарсан компани нь Монгол улсын хууль тогтоомжийн дагуу байгаль орчныг хамгаалах үүрэг хүлээнэ. 

АРВАН НАЙМДУГААР ЗҮЙЛ
Бусад асуудал
18.1. Энэхүү гэрээний оролцогч талууд нь  гэрээнд нэмэлт, өөрчлөлт оруулж болох бөгөөд  эдгээр нэмэлт, өөрчлөлтүүд нь гэрээний салшгүй хэсэг болно.
18.2. Энэхүү гэрээнд гарын үсэг зурснаар гэрээ хүчин төгөлдөр болох бөгөөд урьд өмнө нь явагдаж байсан хэлэлцээ, албан бичиг, санамж, бусад мэдээлэл хүчингүйд тооцогдоно. 


Энэхүү гэрээг  ..................................өдөр ................... хотноо байгуулав. 


“А” ТАЛЫГ ТӨЛӨӨЛЖ                                              “Б” ТАЛЫГ ТӨЛӨӨЛЖ
